tomron87/hebrew-wikipedia-sentences-corpus huggingface dataset:
המאסטרינג שלו בוצע בידי טד ג'נסן באולפני סטרלינג בניו יורק.
ה-DAT הכיל את החלק העיקרי של הקלטות השיר, כמו גם מפגשי הקלטה ראשוניים בביתה של מדונה בניו יורק, ובאולפני היט פקטורי שבהם מדונה ביצעה לראשונה את השיר.
כמו רוב האלבום, "Frozen" הוקלט באמצעות שימוש ברולנד ג'ונו-106 .
מדונה ואורביט ניהלו מפגש הקלטות בלוס אנג'לס, ללא הצלחה.
לאחר מכן, הוא יצר קשר עם פרגוס ג'ראנד שיצר עבורו דגימות תופים בלונדון.
אורביט ערך אותם בתחנת העבודה שלו וחתך אותם באופן ידני, במקום להשתמש בתוכנת עריכה אוטומטית כמו ReCycle.
"Frozen" זכה לשבחים ביקורתיים בין-לאומיים מטעם מבקרי המוזיקה.
סאל צ'ינקוומני מ-Slant Magazine החמיא להפקה המוזיקלית של השיר וראה בה "אחת מיצירות המופת הגדולות של הפופ של סוף שנות ה-90 של המאה ה-20", והוסיף "המילים של השיר לא מסובכות אבל האמירה שלו מפוארת".
פול ורנה מטעם מגזין בילבורד תיאר את השיר כ"נפלא".
בביקורת אחרת, לארי פליק כינה זאת "גיחה מדהימה לסוגת האלקטרוניקה [אשר] [...] טהרנים מחתרתיים וכוכבי פופ בלתי מעורערים ימחאו עבורו כפיים".
רוב שפילד מרולינג סטון הגיב בחיוב על "המלנכוליה הארקטית" שמאפיינת את השיר.
קונסידיין מטעם The Baltimore Sun כינה את "Frozen" כ"בלדה ממוקדת, בעלת מילים עמוקות ואישיות".
ג'ון פארלס מניו יורק טיימס התרשם מהצורה ה"עמוקה" וה"זהירה" בה מדונה ביצעה את השיר.
ג'ואן אנדרמן מבוסטון גלוב אמר שב-Ray of Light, רק "Frozen" מציג "מצב של בלדריה אלוהית", וממחיש את "הגובה הרגשי" וזאת, בנוסף לכך שהוא מסמל את "היופי של 'Live to Tell' מ-1986 עם קטע מיתר אפל ושופע.
כמו כן, הוא בעל זמזום מבשר רעות".
בביקורת שלו על Ray of Light, העיר ניל ספנסר מאובזרבר, "אלו שירים חושניים כמו [...] 'Frozen' שבולטים; מוזיקה שמנגנים בחדר כדי להירגע".
אליזה גרדנר, מלוס אנג'לס טיימס, אמרה כי "הכישרון המתמשך של מדונה לשלב טקסטורות היפ ואקזוטיות במנגינות פופ נגישות ניכר ב-'Frozen' בצורה מובהקת".
ב-Sputnikmusic טענו שבשיר מדונה מוצגת "במיטבה המרגיע", והדגישו את "השימוש המעניין בכלי הקשה" ו"השימוש היפה בכלי המיתר עם אפקטי הטכנו".
דייוויד בראון מאנטרטיינמנט ויקלי תיאר את השיר כ"מלודרמה מטלטלת שלעיתים קרובות עוצרת נשימה".
צ'אק ארנולד מאנטרטיינמנט ויקלי כתב: "[השיר] נשמע לא דומה לשום דבר שמדונה אי-פעם עשתה קודם לכן; היא יוצרת [בו] יער מיסטי של פליאה קולית – עם מנגינת כלי מיתר סוחפת – ל-'Frozen' יש מגינה כמעט אופראית שלעולם לא מצליחה לגרום לך צמרמורת".
Club כתב, "'Frozen' האטמוספירי הוא סינגל מוביל נהדר על אף מילים כמו, 'אהבה היא ציפור / היא צריכה לעוף'".
לעומת זאת, ב-NME כינו את השיר "עוד ערימה מהשירים הישנים והבכיינים שלה".
ג'ים פרבר מדיילי ניוז כתב ש-"Frozen" מתפשרת על הסגנון האלקטרוני שלו עם "יותר מדי פופ פושר".
קרוליין סאליבן מגרדיאן ביקורת אותו בשליליות.
תומאס מ-AllMusic דירג את השיר בשני כוכבים מתוך חמישה, ותיארו אותו כ"קריר".
בשנת 2003, מעריציה של מדונה התבקשו להצביע עבור "20 הסינגלים המובילים של מדונה בכל הזמנים", על ידי מגזין Q.
"Frozen" דורג במקום העשירי ברשימה.
במגזין בילבורד דירגו את "Frozen" במקום ה-25 ברשימת "40 הלהיטים הגדולים ביותר של מדונה", וקבעו שהשיר סימן "שינוי קולי" בקריירה של מדונה.
ברולינג סטון דירגו גם כן את השיר כשירה השישי הטוב ביותר של מדונה בכל הזמנים על פי סקר קוראים, ואמרו כי השיר מגיע ל"איזון המושלם בין נגישות לפופ, בלדרי מתוחכם וטקסטורות אלקטרוניות חדשניות".
מארק גרהאם מ-VH1 כלל את "Frozen" ברשימת השירים האהובים עליו ביותר של מדונה, ודירג אותו במקום ה-36; את הרשימה פרסם לכבוד יום הולדתה ה-53 של הזמרת.
במאי 2018, דירגו במגזין את השירים המובילים של 1998, וברשימה כללו את "Frozen" במקום ה-31. פרנק דיג'קומו מטעם המגזין טען שהלחן שלו הציג "מדונה חכמה יותר, בוגרת יותר, אחת שעדיין שולטת בקריירה שלה".
בעת דירוג הסינגלים של מדונה, לכבוד יום הולדתה ה-60, ג'וד רוג'רס מטעם הגרדיאן מיקמה את "Frozen" במקום השביעי.
היא כתבה: "מדובר בשיר אמביינטי, אפל ותזמורתי והוא בעל מצב רוח שבו מדונה מצטיינת.
'Frozen' משלב בצורה מדהימה את הטמפרטורות השונות של הפופ של שנות ה-90 – מעין שילוב צלילי ההפקה האלקטרונית הקרה של ויליאם אורביט עם החום המאובק והקולנועי של הלחן וכלי המיתר הצפון אפריקאיים".
באוגוסט 2018, אנטרטיינמנט ויקלי הכתירו אותו לסינגל ה-18 הטוב ביותר של הזמרת.
ברשימת "100 השירים הטובים ביותר בכל הזמנים של מדונה" שפורסמה ב-Parade, דורג "Frozen" במקום ה-22. ברשימה דומה Smooth Radio של דורג השיר במקום השני.
הקליפ של "Frozen" צולם באגם קודבק; אגם יבש במדבר מוהאבי (קליפורניה), בבימויו של במאי הווידאו קליפים האנגלי כריס קנינגהם.
שאר הצוות כלל את ניקולס ד.
ורטל שהיה אחראי על סצנות הכלב השחור, דריוש חאנג'י (שעבד עם מדונה ב-"Fever" (1993) ופסקול הסרט "אוויטה") כצלם, גארי נייט כעורך, פיטר סאביץ' כמעצב התסרוקות, ג'ואן גייר כמאפרת, ג'ון פיין בפוסט-פרודקשן וסטיב מרגטרויד, דן ויליאמס, סטיב הייאם ואנתוני ולשם על האפקטים מיוחדים.
מדונה החלה להתעניין בשיתוף פעולה עם קנינגהם לאחר שהתרשמה מעבודתו על "Come to Daddy" (1997) של המוזיקאי והדי ג'יי אפקס טווין, והעירה שיש לו "רגישות אפלה מאוד", שמושכת ומעניינת אותה.
הוא הצהיר שזו הייתה ההתנסות הראשונה שלו עם אמן "גדול", והסביר שהתנהל משא ומתן אודות התקציב העתיר של הקליפ.
עם זאת, הוא הצהיר שהקליפים שלה הם שהובילו אותו להמשיך בקריירה כבמאי; בהקשר זה הוסיף: "יש לי חיבה גדולה כלפי הקליפים של מדונה שיצאו במרוצת השנים, 'הם מבריקים'.
אני זוכר שראיתי את זה של "Rain" (1993) כשהייתי קצת יותר צעיר וחשבתי שזה יפה.
הצילומים נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה.
כלומר, איך היא הייתה נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו.
הוא ציין שמדונה אפשרה לו לבטא את החזון האמנותי שלו מבלי שהתערבה והוסיף: "צילומי הקליפ של "Frozen" היו די טובים.
היא [מדונה] בהחלט אוהבת לביים ולחלק הוראות, אך [היא] נותנת לבמאים לעשות את העבודה שלהם מבלי להתערב בחזונם האמנותי".
הוא השתמש בטכנולוגיית מורפינג כדי ליצור כמה סצנות מסוימות, כולל צילום שבו מדונה נופלת וכשהיא פוגעת בקרקע, הופכת ללהקת עורבים.
מדונה הביעה שברצונה לצלם את הקליפ במדבר, כיוון שזהו מקום עם "כוחות מיסטיים רבים" ו"קסום" להיות בו, בנוסף לכך שהוא מעורר "ייאוש ורוחניות".
עם זאת, הרעיון ההתחלתי היה ללכת למקום שבו היה קר מאוד ויש שלג, אז היא חשבה לטוס לאיסלנד, אך בהמשך שינתה את דעתה והצהירה:
בנוסף לכך שחלק מהרעיונות שלו לא הצליחו להתממש בגלל הגשם בימים הראשונים, הוא היה מתוסכל מהעבודה הכוללת וזאת, כיוון שהוא רצה שהקליפ יהיה הרבה יותר משוכלל מבחינת האפקטים.
בחוברת שצורפה ל-DVD The Work of Director Chris Cunninghman (2003), הוא הסביר שהרעיון המקורי כלל "ערימות עצומות של גופות במדבר", כמו גם הצגה של כמה וריאציות של מדונה, שהופכת ללהקת עורבים ולאחר מכן לכלבים.
הוא תיאר אותו כ"קליפ עם ביצועים מרשימים ומשוכללים המציגים את מדונה במלוא תפארתה, כמו גם את התלבושת שלה וכל צורה אליה היא הפכה".
יתר על כן, ציין שהאפקטים המיוחדים שבהם נעשה שימוש היו "באיכות ירודה" והעדיף שהצילומים האחרונים יתמקדו בביצוע ה"מיסטי והטמפרמנטלי" של מדונה.
כתוצאה מהקשיים שחוו, הוא נשבע שלעולם לא יעבוד יותר עם אמנים גדולים.
"Frozen" הוכתר לקליפ המשודר ביותר בטלוויזיה בשנת 1998 ב-MTV אירופה.
במהלך טקס פרסי הווידאו קליפים של MTV לשנת 1998 זכה בפרס בקטגוריית, "האפקטים הוויזואליים הטובים ביותר"; הפרס הוענק למרגטרויד, ויליאמס, ולשם והייאם.
באותו הערב, זכתה מדונה בפרס הראשי בקטגוריית "קליפ השנה" עבור, "Ray of Light".
בטקס פרסי MVPA לשנת 1999 הוא זכה בקטגוריה הזו גם כן, והועמד בקטגוריות "עיצוב השיער הטוב ביותר" (סאביץ'), "עיצוב האיפור הטוב ביותר" (גייר), "הצילום הטוב ביותר" (קונג'י) ו"הבימוי הטוב ביותר" (קנינגהם).
בטקס פרסי CAD Week שאירע ב-1999, הוא הועמד בקטגוריות "קליפ הדאנס הטוב ביותר", "העריכה הטובה ביותר" (נייט) ו"האפקטים הוויזואליים הטובים ביותר".
הוא זכה להכרה כ"קליפ הבינלאומי של השנה" בטקס פרסי פורין והגיע למקום החמישי באותה הקטגוריה בטקס פרסי גפה.
בנוגע לזכיותיו או העמדותיו לפרסים מרובים בקטגוריות "האפקטים הוויזואליים הטובים ביותר", אמר קנינגהם ללונדון טיימס: "אלוהים יודע למה.
אם אני לא מרוצה ממשהו והוא זוכה בפרס, זה אומר לי שאחרים לא רואים את הדברים כמוני".
לאחר ש-"Frozen" הופיע לראשונה במקום השמיני במצעד הבילבורד הוט100, מדונה הרחיבה את השיא שלה כאמנית עם מספר הסינגלים הרבביותר במצעד, כשמלפניה הביטלס (מימן) ואלביס פרסלי (משמאל)"Frozen" צבר איירפליי רב ב-161 תחנות רדיו וב-28 בפברואר 1998, הופיע לראשונה במקום ה-31 במצעד שירי הרדיו עם 25.9 מיליון האזנות בסך הכול.
בשבוע שלאחר מכן הוא צבר עלייה של 62% (שווה ערך ל-42 מיליון האזנות) ב-187 תחנות רדיו, ובעקבות כך דורג במקום ה-12 במצעד.
כמו כן, מדונה הרחיבה את שיאה כאמנית הסולו עם מרבית השירים שדורגו בעשירייה הפותחת במצעד (31), כשרק הביטלס (34) ואלביס פרסלי (38) מלפניה.
לאחר ש-500,000 עותקים נשלחו לקמעונאים, ומאחר שמחציתן נמכרו עד 11 באפריל, ת'דה סנדיפורד-וולר מבילבורד הצהירה שאין סיכוי שהשיר יגיע למקום הראשון במצעד.
אילו הייתה עושה זאת, היא הייתה משתווה לזמרת-יוצרת האמריקאית מריה קארי כאמנית עם מספר השירים הרב ביותר שהגיעו למקום הראשון במצעד (12).
"Frozen" נשאר בסך הכול עשרים שבועות במצעד, ובסוף שנת 1998 דורג במקום ה-32.
ב-4 באפריל, דורג השיר במקום השביעי במצעד שירי הרדיו והעשירי במצעד הסינגלים המסחריים, וב-25 באפריל דורג במקום הראשון במצעד שירי הדאנס קלאב – שירה ה-19 של מדונה שעשה זאת – שם הוא נשאר במשך שבועיים רצופים.
בנוסף, הוא דורג במקום השני במצעד סינגלי הדאנס המסחריים, הרביעי במצעד שירי הפופ, השמיני במצעד השירים העכשוויים למבוגרים, התשיעי במצעד 40 השירים למבוגרים, והחמישי במצעד השירים הקצביים.
בנובמבר 2008, בילבורד דירגו אותו במקום ה-98 ברשימת "100 הסינגלים המובילים של האחים וורנר בהוט 100", ובאוגוסט 2015 דורג במקום ה-25 ברשימת "40 הלהיטים הגדולים של מדונה".
"Frozen" דורג ברשימות נוספות שהופצו באותה העת.
ב-Gavin Report הוא דורג במקום השני מבין 40 העליונים, אחרי "My Heart Will Go On" של הזמרת הקנדית-צרפתייה סלין דיון (1997), ודורג במקום הרביעי במצעד השירים העכשוויים למבוגרים והחמישי בהוט A/C.
במצעדים של Radio & Records הוא דורג במקום הרביעי במצעד שירי הפופ (רדיו) והשמיני, התשיעי והשבע-עשרה במצעד השירים העכשוויים למבוגרים, מצעד ההוט A/C ומצעד השירים הקצביים, בהתאמה.
ב-30 באפריל 1998, איגוד תעשיית ההקלטות האמריקאי (RIAA) העניק לו את תואר הזהב, עבור 500,000 עותקים שנמכרו.
הוא היה לשירה ה-17 של מדונה שעשה זאת, ובכך היא הפכה לאמנית הסולו השנייה בעלת מרבית שירי הזהב, כשמלפניה ג'נט ג'קסון עם 18 שירים.
עד סוף אותה השנה, הוא חצה את רף ה-600,000 עותקים והיה לשיר ה-65 המושמע ביותר ברדיו, עם סך של 92,618 שידורים.
בקנדה זכה "Frozen" להצלחה רבה.
הוא דורג בארבעה מצעדי שירי, שלושה מתוכם במגזין RPM ואחד ב-SoundScan, בהוצאת בילבורד.
במצעד של SoundScan הוא דורג בשיאו במקום השני ולא הגיע למקום הראשון, כיוון ש-"Something About the Way You Look Tonight"/"Candle in the Wind 1997" מאת הזמר האנגלי אלטון ג'ון מנע זאת ממנו.
"Frozen" לא הצליח להגיע למקום הראשון במצעד 100 הרצועות המובילות של מגזין RPM: ב-20 באפריל, בשבוע השמיני ליציאתו, עלה השיר למקום השני אחרי "Torn" של הזמרת האוסטרלית-בריטית נטלי אימברוליה (1997).
השיר זכה להצלחה דומה במצעד השירים העכשוויים למבוגרים, שם הגיע למקום השלישי, מאחורי "My Father's Eyes" של אריק קלפטון ו-"Truly Madly Deeply" של סבאג' גארדן.
במצעד השירים העכשוויים למבוגרים השנתי ומצעד 100 הרצועות השנתי דורג השיר במקום ה-12 וה-15, בהתאמה.
ב-11 במאי, רמיקסים של "Frozen" הגיעו למקום ה-17 במצעד הדאנס/אורבני של אותו המגזין.
לפי העיתון El Siglo de Torreón, זה היה השיר הפופולרי ביותר בתחנות רדיו במדינות אמריקה הצפונית כמו הונדורס וקוסטה ריקה, שם דורג במקומות הראשונים.
בשבוע הראשון ליציאתו באירופה, הוא התווסף לרשימת ה-BBC Radio 1 A ונכנס למצעדי הרדיו בגרמניה, צרפת והולנד.
וסיים בתור הסינגל השלישי המושמע ביותר ברדיו האירופאי, מאחורי "Life" של דז'רי ו-"Truly Madly Deeply" של סבאג' גארדן.
ההצלחה נמשכה ב-European Dance Traxx, שם דורג במקום הראשון ושהה במשך חמישה שבועות ברציפות.
עם זאת, באירופה הוט 100, המבוסס על השירים הנמכרים ביותר של השבוע, "My Heart Will Go On" של הזמרת הקנדית-צרפתייה סלין דיון מנע ממנו להגיע לפסגה במצעד שפורסם ב-7 במרץ.
אף על פי שהוא זכה להצלחה רבה מבחינה מסחרית ודורג כשיר החמישי המצליח ביותר של השנה.
במצעד הסינגלים הבריטי, "Frozen" היה לשירה הראשון של מדונה מזה שמונה שנים מאז "" (1990) – השמיני שלה בסך הכול – והראשון בקריירה שלה שהופיע לראשונה בראש המצעד, עם 196,604 עותקים שנמכרו בשבעת הימים הראשונים ליציאתו.
הוא שהה בסך הכול שלושה-עשר שבועות במצעד ודורג במקום ה-25 במצעד שפורסם בסוף אותה השנה.
הוא זכה להצלחה רבה במצעד הדאנס הבריטי, שם דורג במקום השלישי ב-1 במרץ.
במרץ 2019, יותר מעשרים שנה לאחר פרסומו, איגוד תעשיית ההקלטות הבריטי (BPI) העניק לו את תואר הפלטינה על מכירות של למעלה מ-600,000 עותקים; המכירות עמדו על 602,200 באפריל באותה השנה, על פי נתונים של חברת המצעדים הרשמית, והוא נשאר כסינגל האחד-עשר המצליח ביותר שלה במדינה.
הוא הגיע למקום הראשון בסקוטלנד, ספרד, פינלנד, יוון, הונגריה, איטליה ופולין, והשני בגרמניה, אוסטריה, ולוניה (בלגיה), צרפת, נורווגיה, הולנד, שוודיה ושווייץ.
בפלנדריה (בלגיה) הוא דורג במקום השלישי במצעד הסינגלים האזורי והעשירי במצעד שירי הדאנס האזורי, ובשאר השווקים האירופאים דורג במקום הרביעי בדנמרק ובאירלנד, ה-11 באיסלנד, וה-36 באוקראינה, אם כי דורג שם 22 שנים לאחר יציאתו המקורית.
הרמיקס של "Frozen" משנת 2021 דורג במקום השמיני במצעד הסינגלים השוודי.
באוסטרליה הוא שהה חמישה שבועות לא-רצופים במקום החמישי ו-16 שבועות בסך הכול במצעד; הוא דורג כסינגל ה-44 המצליח ביותר במדינה באותה השנה, וקיבל את תואר הזהב על ידי איגוד תעשיית ההקלטות האוסטרלי (ARIA) לאחר שנמכר בלמעלה מ-35,000 עותקים.
באותה העת, בניו זילנד הוא הופיע לראשונה במקום השביעי ובשבוע שלאחר מכן הגיע למקום החמישי.
לבסוף, בטאיוואן הוא דורג במקום השני ברשימה שפורסמה על ידי הפדרציה הבין-לאומית לתעשייה הפונוגרפית (IFPI).
מעבר להצלחתו של "Frozen" ברחבי העולם, זכה השיר להצלחה רבה בישראל.
לקראת סוף שנת 1998, פורסם המצעד השנתי של גלגלצ, אך מיקומו של "Frozen" לא תועד כמו גם שאר מיקומי השירים האחרים, פרט לזה ש-"I Don't Want to Miss a Thing" של להקת אירוסמית' הוכתר ל"שיר השנה".
בשנת 2020 החליטו עורכי המצעד המקורי של רשת ג', אבי גולדברגר ויעקב אשכנזי, לבצע "תיקון" לעובדה שעד אז, שנת 1998 הייתה השנה היחידה שלא שודר בה מצעד שנתי לועזי מסכם.
בהתאם לכך, לאחר יותר מ-20 שנה, נפתחו ההצבעות עבור המצעד השנתי הלועזי לשנה זו.
המצעד שודר בתחנה "קול גלים – 106 אף.אם", במקביל לשידור באינטרנט, בינואר 2021. המצעד הוגש על ידי עופר נחשון ואלמוגית אלוש, ובמסגרתו דורג "Frozen" במקום השני.
במצעד העשור המקורי של שנות ה-90 של המאה ה-20 אשר שודר בגלגלצ ובגלי צה"ל ב-29 בדצמבר 1989 דורג "Frozen" במקום ה-37; אותו המצעד כלל את 100 השירים הפופולריים ביותר במדינה במהלך אותו העשור מתוך 700 בסך הכול שהועמדו להצבעה.
בשנת 2019, גלגלצ פתחו מחדש להצבעה את מצעד העשור.
המצעד שודר ב-23 באוגוסט במשך 10 שעות, ובמהלכו דורג "Frozen" במקום ה-124.
ב-30 במרץ 2021, המפיק המוזיקלי הקנדי סיקיק פרסם סרטון באפליקציית שיתוף הווידאו טיקטוק, כשהוא עוטה מסכה וברקע מתנגן רמיקס של "Frozen".
הרמיקס הושמע ביותר מ-125 אלף סרטונים שהועלו לטיקטוק, המבוססים על אתגרי בישול ותלישת שיער; הם נצפו למעלה מ-26 מיליון פעמים.
ב-3 בדצמבר באותה השנה, הופץ הרמיקס באופן רשמי בפלטפורמות הדיגיטליות ובהזרמת מוזיקה, כהוצאה ראשונה מתוך כמיהתה של מדונה להוציא מחדש את כל קטלוג המוזיקה שלה.
רמיקס זה נשלח לרדיו האיטלקי ב-24 בינואר 2022. במרץ 2022 הופצו שני רמיקסים נוספים, הראשון בהשתתפות הזמר הניגרי פיירבוי DML, והראפרית האמריקאית 070 שייק בשני; לשניהם צולמו וידאו קליפים חזותיים.
ב-19 במאי, הופץ הרמיקס הרביעי, "Frozen on Fire", שכלל שירה של סיקיק, בעוד שמדונה הקליטה מחדש כמה חלקים מהשיר.
איטרציה זו הופצה לצד קליפ וסרטון מילים.
הרמיקסים של סיקיק ל-"Frozen" מאופיינים בעיקר בסוגת הטראפ, אך מאופיינים גם במוזיקת דאנס אלקטרונית מינימליסטית ואלקטרו.
הם מורכבים מהקולות הערוכים של מדונה שנלקחו מהגרסה המקורית של הרצועה, שכונתה "now-iconic" בידי רפאל הלפנד מ-The Fader.
הרמיקס מתחיל בשורה "איך החיים יכולים להיות מה שאתה רוצה שיהיו?
אתה קפוא, כשהלב שלך לא פתוח".
גיל קאופמן מבילבורד כינה את הביצוע "איטי" ו"עצבני".
שאד ד'סוזה מ-The Fader וסבאס אלונסו מ-Jenesaspop מתחו ביקורת על מדונה בעקבות כך שהוציאה יותר מדי רמיקסים; לטענתם, הבעיה הראשונה הייתה קידום יתר על המידה, בעוד שהבעיה השנייה הייתה אורכם הקצר של כל אחד מהם.
מבחינה מסחרית, "" הופיע לראשונה במקום ה-20 במצעד שירי הדאנס/אלקטרוני של בילבורד, עם 496,000 השמעות בארצות הברית ו-1,800 עותקים שנמכרו.
ב-16 באפריל 2022, דורג הרמיקס במקום העשירי במצעד, והפך לשירה השלישי של מדונה בעשירייה הפותחת, והראשון של סיקיק שעשה זאת.
במהלך השבוע הוא צבר למעלה מ-2.3 מיליון השמעות (גידול של 45%) ו-1,000 הורדות בתשלום (גידול של 15%).
בנוסף, הרמיקס הגיע בשיאו למקום החמישי במצעד שירי הדאנס/אלקטרוני הדיגיטליים.
עד מאי 2022, צבר הרמיקס למעלה מ-125 מיליון השמעות ברחבי העולם בכל פלטפורמות הסטרימינג השונות, כאשר 8.4 מיליון השמעות מתוכן הצטברו בארצות הברית, עד מרץ 2022.
ב-1 במרץ 2022, מדונה שיתפה תמונה שלה ושל הזמר הניגרי פיירבוי DML באינסטגרם שלה, והכריזה על רמיקס חדש.
יומיים לאחר מכן, הרמיקס שהוזכר לעיל היה זמין להורדה דיגיטלית וסטרימינג דרך חבורת התקליטים האחים וורנר ו-APG (ארטיסט פרטנר גרופ).
באותו היום, שני האמנים פרסמו הצצות מהקליפ של השיר באינסטגרם שלהם; הם כינו אחד את השני "אש", בעוד פיירבוי DML כתב: "(שולח) אהבה למלכה על שאפשרה לי להשתתף בקלאסיקה הזו".
הרמיקס הזה מתחיל עם שירה של מדונה, ומאוחר יותר כולל מילים חדשות בביצוע פיירבוי DML, העוסקות בשברון לב: "אל תגרום לי לבזבז את הזמן שלי / חיכיתי כל חיי".
מאוחר יותר הוא אומר "חשבתי שאת אוהבת אותי / חשבתי שאת סומכת עליי / ניסיתי לטפל בלב שלך / אבל הוא קפוא".
באאוטרו ניתן לשמוע את קולה של מדונה.
בכתב לווראייטי, מייק ואס העיר שפיירבוי DML "מקונן בשיר, בשילוב עם פעימות הטראפ הסוחפות של סיקיק" ולוקח את השיר ל"כיוון מלא בנשמה, בו הוא צולל עמוק יותר לטריטוריה של שברון לב".
במאמר שפורסם בידי חברת המצעדים הרשמית, כתב ג'ורג' גריפית'ס: "השיר מתחלף מהשירה הקרה כקרח, שמושפעת מהמוזיקה האלקטרונית, של מדונה, ועובר למשהו בעל קצב טראפ בקטע השירה של פיירבוי DML".
האנה דיילי מבילבורד תיארה את השירה של פיירבוי DML כ"עדינה".
קאופמן מאותו המגזין כינה את העיבוד כ"מהפנט".
איקר אורוז מ-Jenesaspop כינה את הרמיקס הזה "לא-מהותי", בעוד שסבאס אלונסו שכותב עבור אותו המגזין, סבר כי למבצעים אין כימיה בשירה שלהם.
הווידאו קליפ של הרמיקס פורסם בבכורה עולמית בערוץ היוטיוב של מדונה ב-10 במרץ 2022. הוא בוים על ידי ריקרדו גומס ואורכו כמעט שלוש דקות.
במהלך הצילומים, מדונה מזכירה בהומור את היותה שיכורה וכינתה את עצמה "מרדונה".
25 השניות הראשונות של הקליפ מתמקדות בעין ובתמונותיה של מדונה.
כשהקצב מתחיל, מופיע צילום של דוברמן בצבע שחור מהקליפ המקורי.
בקליפ, מדונה נראית כששיערה ארוך ושחור וזאת, בנוסף לכך שהיא לבושה במחוך עור שחור עם שרוולים ארוכים שחורים, מכנסיים קצרים שחורים וכפפות שחורות; היא עונדת תכשיטים דמויי צלב שנוצרו בהשראת אלבום האולפן הארבעה-עשר שלה, Madame X (2019).
לאחר מכן מוצגות תמונות מרובות שלה, שצולמו מזוויות שונות, ומקרינות את העישון שלה בין שאר הצילומים המשולבים עם אורות מהבהבים ותפאורה שנוצרה בהשראת הקליפ המקורי של "Frozen".
לאחר מכן, פיירבוי DML מוצג; הוא נראה כשהוא כורע ליד רגלה של מדונה ושר את הבתים שלו מול רקע המציג להבות.
הזוג גם רוקד אחד עם השני.
בסוף הקליפ, מדונה מעיפה את שערה ברוח ומושיטה את זרועותיה קדימה.
קנה מקפרטי מ-Paper טענה שמדובר בקליפ "כובש", ואמרה שהוא מציג את "השילוב המושלם של אש וקרח".
יוהאן רול מ-Pure Charts סבר שהקליפ "לוהט".
זאת, בעוד שמבקרי המוזיקה מטעם Jenesaspop לא התרשמו מהקליפ, ותיארו אותו כ"חסר משמעות" ו"לא דומיננטי".
ב-25 במרץ 2022, מדונה הכריזה על רמיקס נוסף עם סיקיק של "Frozen" דרך האינסטגרם, והפעם בהשתתפות הראפרית והזמרת האמריקאית 070 שייק.
בפוסט היא כינתה את 070 שייק "אחת האמניות האהובות עליה ביותר".
ארבעה ימים, פורסמו קטעים מתוך הקליפ של הרמיקס; הוא יצא לבסוף שישה ימים לאחר מכן, ב-31 במרץ.
לאחר יציאת הרמיקס, מדונה פרסמה הצהרה אודות האמנית המשתתפת בו, ואמרה: "070 שייק היא מסתורית ומושכת עד שאין לתאר.
יש מעט מאוד נשים בעולם מוזיקת הטראפ שאינן גברים.
המילים שלה עמוקות וייחודיות – אין כמוה.
אני נרגשת שהעולם יגלה אותה!".
במגזין וראייטי, נאמר שהיא רצתה להבטיח שהרמיקס הזה ישלב ייצוג של להטבא"ק (ראשי התיבות של לסביות, הומואים, טרנסג'נדרים וביסקסואלים; א' מציינת אינטרסקס, אומניסקסואליות, א-בינארי או א-מיניות; ק' מציינת קוויר).
הרמיקס עם 070 שייק ל-"Frozen" תואר כ"בלדה רגשית", שבה היא "שרה בצרידות לצד קולה המעורער של מדונה ועוצמת הבס העמוק של סיקיק".
ב-Jenesaipop דווח שהשורות מהפזמון, "אני מרגישה קרוב מספיק לגן עדן / ללכת, להישאר, לעזוב, להתפלל" ("I feel close enough to heaven / To go, to stay, to leave, to pray"), עשויה להיות חזרה לשיר "Levitating" של דואה ליפה מ-2020, שהרמיקס שלו שנעשה בידי דה בלסד מדונה כלל את מדונה עצמה.
קאט בוזה מרולינג סטון אמרה שהביצוע הזה "רודף" והשירה של 070 שייק היא "שמימית".
טום ברייטן מ-Stereogum סבר שהאמנית המשתתפת בשיר "נשמעת מצוין", בעוד שהרמיקס עצמו "נשמע כמו שיר שלם".
דניאלה אווילה מפיפל תייגה את הרצועה כ"בעלת משב רוח".
קאופמן כינה את הרמיקס כבעל "מצב רוח", בעוד שטען שקטעי השירה של 070 שייק מדמות "עיניים עייפות וישנוניות".
קליפ נלווה הופץ באותו היום עם הרמיקס, והוא בוים על ידי ראיין דרייק וריקרדו גומס (שביים את הקליפ של הרמיקס השני).
בקליפ, מדונה חובשת פאה בלונדינית, מרכיבה משקפי שמש שחורים, לובשת ז'קט עור ונועלת מגפי פלטפורמה, בעוד שבחלק מהצילומים, המראה שלה כולל תחרה ושמלת מיני.
הקליפ מתחיל כשהזמרת נוסעת ל-070 שייק בלילה, אך נתקלת בגדר תיל שמונעת ממנה להמשיך בנסיעה.
מאוחר יותר, הקליפ כולל קטעים ב"זוויות כהות ומהפנטות שונות", לפני שהוא מסתיים בסצנה שבה הן נוסעות יחד.
ברייטן סבר שהקליפ עשוי להיות בהשראת משחק וידאו.
אלונסו השווה את הקליפ הזה לזה של מדונה משנת 2001 עבור "What It Feels Like for a Girl", עקב שימוש ברמיקס בקליפ ובמכוניות.
Frozen on Fire (בעברית: קיפאון על אש) שם הרמיקס הרביעי של סיקיק ל-"Frozen" של מדונה.
הוא כולל שירה של הדי ג'יי, בעוד שהזמרת הקליטה מחדש כמה מהשורות שלה מתוך כוונה "להזכיר לאנשים ש[היא] כתבה את השיר הזה".
"Frozen on Fire" מזכיר את הגרסה שסיקיק העלה לערוץ היוטיוב שלו בדצמבר 2021, כשיש לו קטע שירה משלו.
הבית הראשון של "Frozen on Fire" מתייחס לסיקיק ("popping Molly").
לכאורה, אזכור לאלבום האולפן השנים-עשר של מדונה, MDNA (2012).
עבור גרסה זו, הסוף המקורי של הבית השני קוצר כך שיתאים לשירתה של מדונה.
לפי ד'סוזה, איטרציה זו היא שיר טראפ-פופ המזכיר את הגרסה המקורית משנת 1998. מאוחר יותר, הוא הרחיב שזה "האידיאל האפלטוני של מדונה המעודכנת ל-2022, לכאורה.
זה זר ושונה ממה שהיא עשתה במהלך הקריירה שלה".
על הרמיקסים והצלחתם דיברו במאקו, תוך הצגת תמונה שנלקחה מהקליפים שלהם.
"Frozen on Fire" יצא לאור ב-19 במאי 2022, והיה זמין להורדה דיגיטלית וסטרימינג דרך האחים וורנר וארטיסט פרטנר גרופ, ונשלח לרדיו האיטלקי למחרת.
הקליפ שלו הוקרן בבכורה עולמית ביוטיוב ב-19 במאי, והוא מונטאז' של כל שלושת הקליפים שלה לשיר, בעוד שקליפ המילים שלו פורסם חמישה ימים לאחר מכן.
קליפ המילים מציג לב פועם מכוסה בקרח.
לפני יציאתו של Ray of Light, מדונה הופיעה במספר תוכניות טלוויזיה ואירועים כדי לקדם את האלבום, ולפעמים הייתה מבצעת את השיר.
מדונה ביצעה לראשונה את "Frozen" ב-21 בפברואר, בתוכנית The National Lottery Show של BBC 1. בנוסף, באותו חודש, היא הופיעה וביצעה את השיר בפסטיבל המוזיקה בסן רמו לשנת 1998 שאירע ב-24 בפברואר ובתוכנית הטלוויזיה הגרמנית, .
ב-29 באפריל 1998, מדונה הופיעה ללא הודעה מוקדמת בקונצרט ההטבות של קרן יערות הגשם בקרנגי הול בניו יורק, שם ביצעה את "Frozen" עם קבוצת הכינורות של איסט הארלם, כשהיא לבושה בשמלה של ורסצ'ה.
ג'ון פארלס מניו יורק טיימס חש שבמהלך ההופעה הזו מדונה "הפכה את עצמה לתשובה של אמריקה לביורק".
מאוחר יותר באותה הזדמנות, היא חבשה כובע בוקרים והצטרפה לאמנים שונים בביצוע של "With a Little Help from My Friends" ו-"Twist & Shout" של הביטלס.
"Frozen" בוצע גם בארבעה מסיבובי ההופעות של מדונה.
במהלך "Drowned World Tour" משנת 2001, "Frozen" נכלל בקטע השני של הסיבוב, הידוע בשם גיישה–אנימה.
עם סיום הפסקת הקרנת הווידאו קליפ של "", מדונה הופיעה על הבמה כדמות דמוית קבוקי, חובשת פאה שחורה קצרה ולבושה בקימונו אדום-שחור, עם ציורי יד, שיצר המעצב ז'אן-פול גוטייה, עם שרוולים ארוכים באורך חמישים רגל (4.5 מטרים).
ככל שהשיר מתקדם, היא משתחררת בהדרגה מהשרוולים ורוקדת, עם תנועות קראטה מסונכרנות המוצגות לאורך כל צידי הבמה; אותן התנועות מבוצעות על ידה ועל ידי רקדני הליווי שלה.
רקדנית סמוראי הופיעה גם היא על במה מוגבהת מעליה במהלך ההופעה בעוד התפאורות כוללות צלליות של עצים בוערים על רקע עננים אדומים כדם.
ב-MusicOMH שיבחו את ההופעה וטענו שהיא "בעלת קצב מוכר שלא כמו הקלטת האולפן".
הביצוע של השיר ב-26 באוגוסט 2001 בפאלאס של אובורן הילס הוקלט והופץ באלבום ההופעה והווידאו, Drowned World Tour 2001 (האלבום עצמו יצא לאור ב-13 בנובמבר באותה השנה, כמה חודשים מהקלטתו המקורית).
בסיבוב ההופעות העולמי "Re-Invention World Tour" בשנת 2004, "Frozen" בוצע כשיר האחרון בקטע הפתיחה של הבארוק הצרפתי–מארי אנטואנט (אותו קטע הפתיחה כונה "Revival").
מבקר המוזיקה והעורך המוזיקלי סאל סינקוומני מ-Slant Magazine הפנה כלפי ההופעה ביקורת שלילית, והעיר שמדונה לא הייתה צריכה לעשות הופעה כזו.
במהלך הלג האירופאי השני בסיבוב ההופעות "Sticky & Sweet Tour" של מדונה בשנת 2009, הביצוע של "Hung Up" הושמט מרשימת השירים והוחלף בגרסה אופטימית של "Frozen".
הופעה זו נכללה בקטע הרייב ("Rave") הרביעי והאחרון של הסיבוב, שם הוא נקבע בין הביצועים של "Like a Prayer" ו-"Ray of Light".
תפאורות הקליפ ששימשו להופעה זו וכללו קטעים מהקליפ המקורי של השיר בבימויו של כריס קנינגהם.
מדונה דגמה להופעה את הסינגל "I'm Not Alone" של קלווין האריס משנת 2009. האריס שיבח את הגרסה באומרו, "מעולם לא דמיינתי כשיצרתי אותו בחדר הסגול הקטן שלי בגלאזגו בדירה שלי שהיא תגיע רחוק כמו שהיא הגיעה – זו תמיד זכות".
שש שנים מאוחר יותר, ב-1 באוקטובר 2015, מדונה ביצעה גרסה אקוסטית של "Frozen" בהופעה שאירעה בדטרויט במהלך "Rebel Heart Tour".
היא ביצעה את אותה ההופעה בסן חוזה וסן אנטוניו.
בסיבוב ההופעות, "Madame X Tour", מדונה ביצעה את "Frozen" כשבתה לורדס הוקרנה במסכים.
צ'אק ארנולד מניו יורק פוסט כינה זאת "גולת הכותרת" של ההופעה.
גרסת רוק לשיר הוקלטה בידי ג'ף סקוט סוטו עם להקת טליסמן עבור האלבום Truth משנת 1998. מבקר מוזיקה מטעם Melodic Rock הפנה כלפי הגרסה ביקורת חיובית וכינה אותה "גרסה בעלת מצבי רוח, עם קולות ליווי מתאימים וכלי מקלדת שמצליחים להשתלב עמם".
להקת המטאל התעשייתי הפולנית Thy Disease השתמשה בחלקים מקטעי כלי המיתר וקטעי השירה המקוריים של "Frozen" בגרסה שנכללה באלבום הבכורה של הלהקה, Devilish Act of Creation (2001).
בשנה שלאחר מכן, קבוצת היורודאנס הצרפתית/הולנדית/טורקית מאד'האוס הקליטה אותו מחדש עבור אלבום המחווה, Absolutely Mad.
להקת הרוק הבריטית ג'ין לאבס ג'זבל הקליטה את גרסת הכיסוי שלה ל-"Frozen" שנכללה בשני אלבומים, A Tribute to Madonna: Virgin Voices ו-Tribute to Madonna: Like a Virgin.
דום קאונטי אלקטריק צ'יר נתנו לשיר תחושה של "רוק אפל" עם הקאבר שלהם, שיצא ב-2004.
להקת הרוק האיטלקית אבסינת' אפקט הקליטה גרסת כיסוי של "Frozen" עבור אלבום הבכורה שלה שיצא לאור בשנת 2009. במאי 2013, המתמודד אולימפ ביצע את השיר בעונה השנייה של הגרסה הצרפתית ל-The Voice: la plus belle voix, מה שאפשר לו להגיע לחצי הגמר של התוכנית.
המנטורית שלו, ג'ניפר, ביקרה בחיוב את הופעתו.
ג'רום ורמלין מ-Metronews.fr אמר "ללא פסנתר, אך עם שימוש בתפאורה מרהיבה, הזמר הצעיר מאמיין מציג את קולו הייחודי.
תערובת של כנות כה גדולה וטהורה.
וזאת, על אף שהנוסחה עשויה להיראות חזרתית.
הנאה עבדלואהד מ-TF1 העיר כי עם הביצוע, הוא "לקח את השיר ממלכת הפופ".
אף על פי שהוא לא בוצע על ידי צוות התוכנית, השיר נכלל בפרק "כוחה של מדונה" (The Power of Madonna), בסדרת הטלוויזיה Glee, בשנת 2010. בשנת 2019, הושמע השיר בתחילת עונתה השנייה של She's Gotta Have It אשר שודרה בנטפליקס.
בנובמבר 2005, שופט בלגי במונס קבע שהנושא הפותח בארבע התיבות של "Frozen" הוא גנבה מהשיר "Ma vie fout le camp" ("חיי לא מגיעים לשום מקום"), שהלחין סלווטורה אקווביבה.
השופט הורה לאחר מכן על הפסקת מכירת יתר כל העותקים שנותרו, ואסר על המשך השמעת השיר בטלוויזיה וברדיו הבלגיים.
השופט הורה לאחים וורנר, EMI וסוני להפיץ את ההחלטה בתוך חמישה-עשר ימים לכלי התקשורת, וגזר עונש בגובה 125,000 אירו בגין אי-ציות לצו בית המשפט.
עורך דינו של אקווביבה, ויקטור ויסנט דהין, אמר: "ניסינו להגיע להסכם ידידותי...
אך הם לא רצו לנהל משא ומתן אז תבעתי אותם בגין פלגיאט.
הם גנבו שיר, אז הם צריכים לשלם על ערך השיר".
לא ניתנו פיצויים בגין השיר.
אקווביבה הסביר לבית המשפט שהזמרת שמעה את "Ma vie fout l'camp" במהלך טיול למוסקרון בסוף שנות ה-70. היא גויסה להיות רקדנית בסיבוב הופעות עם הזמר הצרפתי פטריק הרננדז , שתקליטוריו הופקו במוסקרון.
דהין הצהיר שהתביעה היא רק הצעד הראשון, והדיון הבא יהיה על זכויות היוצרים שהשיגה מדונה עם "Frozen".
לאחר מכן, השיר הושמט מרשימת הרצועות הסופית של ההוצאה הבלגית ל-Celebration ב-2009. עם זאת, מדונה ביצעה את השיר במהלך סיבוב ההופעות "Sticky & Sweet Tour" בוורכטר, כאשר ברט ביזמן, מנהל השיווק של הסניף הבלגי של האחים וורנר, קבע כי "מדונה לא מפחדת מהתפרעות פחות או יותר".
בפברואר 2014, בית המשפט הבלגי ביטל את פסק הדין והכריז שמדונה לא גנבה מיצירותיו של אקווביבה.
בית המשפט דיבר על "עבירת הון חדשה" בתיק: גם המלחין אדואר סקטו די סווצ'יו והאגודות טבאטה אטול מיוזיק ומיוזיק אין פריז הגישו תלונה בגין פלגיאט.
לדבריהם, גם "Ma vie fout le camp" וגם "Frozen" מקורם בשיר "Blood Night" אותו הלחינו ב-1983. לאחר השוואה בין שלוש הרצועות בתיק, הפסיקה הסופית הייתה שהשירים "לא מספיק 'מקוריים' כדי לטעון שהתרחש פלגיאט כלשהו".
בעקבות פסק הדין הזה, בוטל העונש שהוטל על "Frozen" והוא חזר להתנגן ברדיו, כמו גם להימכר ולהיכלל באלבומים הבאים שהוציאה מדונה במהלך הקריירה שלה.
פטריק לאונרד – כתיבה, הפקה, רמיקסים, עיבוד
מריוס דה פריס – כלי מקלדת, תכנות
קרייג ארמסטרונג – סידור מיתרים
+תארים ומכירות של "Frozen"מקוםתאריםמכירותאוסטריה (IFPI Austria)פלטינה25,000*אוסטרליה (ARIA)זהב35,000^איטליה (FIMI)30,000איטליה (FIMI)זהב50,000ארצות הברית (RIAA)זהב600,000בלגיה (BEA)פלטינה50,000*גרמניה (BVMI)פלטינה500,000^הולנד (NVPI)זהב50,000^הממלכה המאוחדת (BPI)פלטינה602,200נורווגיה (IFPI Norway)פלטינה10,000צרפת (SNEP)זהב250,000*שוודיה (GLF)זהב15,000^שווייץ (IFPI Switzerland)זהב25,000^סיכוםבכל העולם6,500,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
נתוני מכירות + סטרימינג המבוססים על הסמכה בלבד.+מקוםתאריםמכירות צרפת (SNEP) זהב 100,000 פולין (ZPAV) זהב 25,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Fuck Me Pumps הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank.
השיר יצא לאור ב-23 באוגוסט 2004, ביחד עם "Help Yourself", כסינגל הרביעי מתוך האלבום.
בשל היותו שיר פרובוקטיבי, הוציאה ויינהאוס לשיר גרסה "נקייה", בשם, "Pumps".
שני השירים כאחד הצליחו להיכנס למצעד הסינגלים הבריטי והסקוטי בלבד, והגיעו בשיאם אל המקום ה-65.
השיר נכתב על ידי איימי ויינהאוס וסאלאם רמי, והופק על ידי סאלאם רמי.
השיר נכלל גם במיני-אלבום המיוחד שהקליטו והופיעו בו אמנים שונים.
בנוסף לכך, נכלל השיר גם באלבום ההופעה שיצא לאחר מותה של ויינהאוס, Amy Winehouse at the BBC.
בדומה ל-"In My Bed" ו-"You Sent Me Flying", גם לשני הסינגלים הללו שיצאו כאחד, יצאה עטיפה המכילה את שמותיהם.
בעטיפה צונזר שם השיר ל-"Pumps".
באתר פיצ'פורק צוין שהשיר מהווה ביקורת על "נשים עם אובסייה לאופנה וכסף", ושה"אומץ" שלה בשיר מקרב אותו יותר לז'אנר הרית'ם אנד בלוז
הווידאו קליפ הנלווה שצולם לשיר הועלה לערוץ ה-Vevo של הזמרת ב-23 בדצמבר 2009, קרוב לחמש שנים מצאתו המקורית.
לאורכו של הקליפ נראית ויינהאוס, כשהיא הולכת על כביש, ומיקרופון בידה.
לבסוף, ויינהאוס מורידה את נעלי העקב שלה, מניחה את המיקרופון על הרצפה ועוזבת את המקום.
נכון לדצמבר 2017, מונה הצפיות של הקליפ עומד על כ-22 מיליון צפיות.
Fuego (בעברית: אש) הוא השיר שייצג את קפריסין באירוויזיון 2018 שהתקיים בליסבון, פורטוגל.
השיר בוצע על ידי אלני פוריירה, הולחן, נכתב והופק על ידי הפזמונאי והמפיק מוזיקלי אלכס פי וצוות יוצרים נוספים.
השיר יצא לאור ב-2 במרץ 2018 על ידי תאגיד השידור הקפריסאי.
Fuego הוא שיר דאנס-פופ קצבי.
השיר היה המתחרה העיקרי של ישראל באירוויזיון 2018 ונחשב לפני התחרות לאחד המועמדים לזכייה.
בסופו של דבר הגיע השיר למקום השני בתחרות.
השיר "Fuego" שאיתו נשלחה אלני הוצע במקור לזמרת הלנה פפאריזו (זוכת אירוויזיון 2005) והזמרת גם הקליטה את השיר אך החליטה לבסוף לא לייצג את קפריסין באירוויזיון 2018 והשיר הועבר לזמרת אלני.
לחישה הוא סרט קנייתי מסוגת דרמה משנת 2008 אשר נכתב ובוים על ידי הבמאית ונורי קהיו.
הסרט זכה בפרס האקדמיה האפריקאית לקולנוע לסרטים ועוד 5 פרסי אקדמיה לסרטים אפריקאיים בשנת 2009: הבמאי הטוב ביותר, הצילום הטוב ביותר, העורך הטוב ביותר, הפסקול הטוב ביותר, התסריט הטוב ביותר וכן היה מועמד ל-12 פרסי אקדמיה נוספים.
הסרט מציין את יום השנה העשירי לפיגועי ה-7 באוגוסט בקניה ב -1998, ומציג סיפור ריאליסטי של הפיגוע, על ידי תפיסת חייהם של הקורבנות ובני משפחותיהם, אשר נאלצו לאסוף את פיסות חייהם לאחר הפיצוץ.
הסרט מציין את יום השנה העשירי לפיגועי ה-7 באוגוסט בקניה ב-1998, בשגרירות ארצות הברית בניירובי.
הוא מספר את סיפורה של נערה צעירה, טמאני, ששכלה את אמה בהתקפה אך אביה מספר לה שאמה רק נעדרת.
טמאני מחפשת את אמה, מציירת לבבות ברחבי העיר, ומתיידדת עם שוטר בשם אבו.
אבו מסייע לטמאני, בעוד הוא מתמודד עם הבושה שהוא מרגיש כי לא עצר את החבר שעזר לתקוף את השגרירות.
הסרט נחשב כמביא הסתכלות פמיניסטית אפריקאית לאירועים שהוא מתאר, דבר המודגם ביחסים השוויוניים שבין הדמויות, והמסר הפציפיסטי במסגרת טראומה לאומית, אשר עדיין מאתגר את התפישה האוניברסליסטית המערבית.
Fuck It Up הוא סינגל שהוקלט על ידי הזמרת-יוצרת האוסטרלית איגי אזליה, ביחד עם הראפרית קאש דול, מתוך אלבומה השני, In My Defense.
השיר יצא לאור ב-19 ביולי 2019, כסינגל השלישי מתוך האלבום.
השיר בדומה לשאר שירי של אזליה, נכתב על ידה ביחד עם קאש דול והופק על ידי ג'יי.
וייט דיד איט שהפיק עבורה את "Sally Walker" ו-"Started".
השיר יצא לאור כסינגל בסמוך לצאתו הרשמית של האלבום.
הווידאו קליפ המלא שיצא עבור השיר הועלה לערוץ היוטיוב של איגי אזליה ב-19 ביולי 2019, בסמוך לצאתו של השיר כסינגל.
בתחילת הקליפ, ניתן לראות את אזליה יושבת מאחורי עמדת קבלה, ואת קאש דול נכנסת ומפתחת עמה שיחה.
בפחות משעה הצליח קליפ השיר לצבור למעלה מחצי מיליון צפיות.
נכון לאוקטובר 2019, מונה הצפיות שלו עומד על כ-32 מיליון צפיות.
Fuck It, I Love You (בעברית: לעזאזל עם זה, אני אוהבת אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, .
השיר יצא לאור ב-22 באוגוסט 2019, כסינגל השיווקי הראשון מתוך האלבום.
באותו היום שבו יצא השיר כסינגל שיווקי, הוציאה דל ריי גם את הסינגל "The Greatest".
השיר נכתב על ידי לנה דל ריי, אנדרו וואט, ג'ק אנטונוף ולואי בל והופק על ידי אנטונוף, וואט ובל.
בשיר יש שימוש בתופים, פסנתר, גיטרה אקוסטית, גיטרה חשמלית וכלים נוספים, עליהם היה אחראי ג'ק אנטונוף.
בסמוך לצאתו עלה השיר לרשת הזרמת המדיה ספוטיפיי.
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי.
הקליפ משלב בתוכו גם את הקליפ של "The Greatest".
בקליפ יש אזכור לקליפ של השיר "Ride".
נכון ל-21 במרץ 2020, מונה הצפיות של הקליפ עומד על כ-11 מיליון צפיות.
From the Heart (בעברית: מתוך הלב) הוא אלבום האולפן השני של הזמרת השוודית אנקי באגר.
האלבום יצא לאור בשנת 1993, על ידי חברת התקליטים תקליטי סונט.
עם יציאתו נכנס האלבום אל המקום החמישים במצעד האלבומים של שוודיה.
בשנת 1991, הוציאה באגר את שיר הסינת'פופ "If You're Alone Tonight" כסינגל הראשון מתוך האלבום.
בשנת 1992, הוציאה את שיר היורופופ "Every Day Every Hour", כסינגל השני מתוך האלבום.
בשנת 1993, הוציאה את השיר "Bang Bang", כסינגל שלישי מהאלבום ואת שאר הסינגלים הנוספים.
האלבום מכיל בתוכו שירים בסגנונות שונים כדוגמת סגנון הסינת'פופ והיורופופ.
From the Muddy Banks of the Wishkah (בתרגום מאנגלית: "מהגדות העכורות של הוויסקה") הוא אלבום אוסף של מגוון הופעות של להקת הגראנג' האמריקנית נירוונה.
האלבום למעשה מקבץ ביצועים בהופעותיה של הלהקה לאורך שנות פעילותה ועד מותו של סולן הלהקה קורט קוביין (1989 ועד 1994).
עם יציאתו האלבום דורג במקום הראשון במצעד הבילבורד 200 האמריקאי, עם מכירות של מעל 159 אלף עותקים בשבוע הראשון בלבד לשחרורו.
האלבום היה במשך 25 שבועות ברציפות במצעד זה והפך להיות האלבום השישי של הלהקה שמגיע למעמד של אלבום פלטינה בארצות הברית (מעל מיליון עותקים שנמכרו).
האלבום "From the Muddy Banks of the Wishkah" הוא האלבום השני ששוחרר לאחר מותו של סולן הלהקה קוביין (שהתאבד באפריל 1994).
הוא נערך והופק בעיקר על ידי בסיסט הלהקה קריסט נובוסליץ' שכתב גם את ההערות אלבום.
על פי פרסומים, לנובוסליץ' וגרוהל היה קושי בעיבוד אלבום זה, כיוון שהיה כה קרוב לאחר מותו של קוביין ולכן, האלבום לא עבר מיקסינג או עיבוד מכל סוג, ורק נאסף.
שם האלבום הוא רפרנס לנהר הוויסקה ("Wishkah River") שנמצא באברדין, וושינגטון, שם קוביין טען שגר בתור נער, בגדות הנהר, תחת הגשר "Young Street Bridge".
בפועל טען נובוסליץ' שגדל איתו באותה עיר: "הוא מעולם לא גר באמת מתחת לגשר הזה.
הוא בילה שם הרבה, אבל לא באמת היה אפשר לחיות בגדות העכורות ("Muddy Banks") האלה כיוון שהגאות עולה ויורדת.
הוא יצא לאור ב-21 בספטמבר 2009 באירופה וב-27 באוקטובר 2009 בארצות הברית.
מצעדים (2009/2011) מיקום שיא מצעד האלבומים האוסטרי 53 מצעד האלבומים הצרפתי 80 מצעד האלבומים היווני 63 מצעד האלבומים השווייצרי 84
() הוא ספר תמונות לילדים, שכתבה ולרי בלום ואויר על ידי דייוויד אקסטל.
בשנת 1997 הספר זכה בפרס הארד בטקס פרסי הספרים של נסטלה סמארטיס.
קירקוס ריוויוז מצא כי "למרות האותנטיות לשפת הפאטווה, ההיגויים והמקצבים יכולים, עבור הקוראים חסרי הניסיון, לגרום לקצב עצור ולא לתנועת הקול הקצבית המכוונת." בעוד Publishers Weekly ראה כי "הקוראים עשויים להזדקק להדרכה בפענוח חלק מהמילים" ו"המאייר אקסטל מעניק לראשונה...
הזכרת סביבה טרופית שופעת של השיר ומבנים בצבע בהיר מהווה תפאורה מלאת חיים לשיר הקופצני של בלום." ה-BookTrust כינה אותו "ספר מפואר, עם איורים עשירים, תוססים וייחודיים."
Fruit (פרי) או Fruitcake (עוגת פירות) הן מילות סלנג באנגלית המתייחסות בעיקר לגברים הומוסקסואלים, ולעיתים ללהט"בים אחרים, בדרך כלל נחשבים ככינויי גנאי, למרות ניסיונות לשנות את משמעות המילים לתוארי חיבה בתוך קהילת הלהט"ב, בדומה לאופן שנעשה למילים קוויר ודייק.
עד שנות העשרים של המאה ה-20 השימוש במילה בבריטניה, בגרסה Old Fruit (פרי ישן), היה לרוב כמונח חיבה, וייתכן כי המקור היה מהמונח "פרי בטן".
מילון הסלנג של קסל מתחקה אחר השימוש ב-Fruit לסוף המאה ה-19 כמונח שמשמעותו קורבן קל וגם כאדם תמהוני.
מקור השימוש במילה ככינוי גנאי הוא ככל הנראה בארצות הברית מהביטוי "משוגע כמו עוגת פירות", שמתבסס על המילה הנרדפת באנגלית "Nut" שמשמעותה גם אגוז וגם משוגע .
עוגות פירות, שהן עוגות המכילות פירות ואגוזים, קיימות מאז ימי הביניים, אך לא ברור מתי התחיל השימוש במונח ככינוי גנאי.
לפי מילון הסלנג של קסל המקור הוא בשנות העשרים של המאה העשרים.
הביטוי "משוגע כמו עוגת פירות", שהיווה המקור לכינוי ככל הנראה, תועד לראשונה רק בשנת 1935.
משמעות המונח בראשית שימוש הייתה ככל הנראה "משוגע".
בשנות השלושים של המאה העשרים אנשי להט"ב אובחנו באופן נרחב כ"חולים עם פוטנציאל לריפוי", ולכן "טופלו" באופן בסירוס, כריתות אונה, וטיפול בחשמל.
בשל כך, העברת המשמעות של Fruitcake כ"משוגע" למי שנחשב למטורף, הייתה סבירה.
בארצות הברית, מוסדות פסיכיאטריים שבהם בוצעו רבים מההליכים הללו נקראו Fruitcake Factories ואילו באוסטרליה של שנות השישים הם נקראו Fruit Factories.
המילה Fruit כסלנג הופיעה לראשונה באוצר המילים של שפת "פולארי", שפת סלנג של שחקני תיאטרון בריטים שבאה לידי ביטוי בתרבות הלהט"בית בבריטניה.
לפי מקורות שונים מקור שפת סלנג זו מהמאה ה-19. בפולארי, משמעות המילה Fruit הוא מלכה, כינוי לגברים הומוסקסואליים שלעיתים מופיע בשימוש באופן חיובי ולעיתים באופן שלילי.
ההשווואה בין גבר הומוסקסואלי שלכאורה נחשב רך ונשי זכתה ככל הנראה אוניברסלי כמעט מכיוון שגם להט"בים וגם פירות נמצאים כמעט בכל מקום.
"פרי מוזר" (Strange Fruit) - מונח מרומן מ-1944 שמתייחס ללסביות.
המונח נמצא בשימוש נרחב גם במשמעות של אנשים תלויים במסגרת הלינצ'ים שנערכו נגד אנשים שחורים בדרום ארצות הברית, בהתייחס לשיר הג'אז באותו שם שכתבה ושרה בילי הולידיי.
"מכונת הפירות" (The Fruit Machine) - היה שמה של מכונה אמיתית שהייתה בשימוש בין 1950–1973 בידי משטרת קנדה שמטרתה הייתה לאתר הומוסקסואלים.
"סלט פירות" (Fruit Salad) - בדרום אפריקה, המונח "סלט פירות" מתייחס לאיבר המין הגברי, לקבוצת גברים הומוסקסואליים או לתערובת של מריחואנה וחשיש.
המונח היה בשימוש בעבר בארצות הברית כדי לתקוף יצירה ספרותית של סופר הומוסקסואל.
"פרי קפוא" (Frozen Fruit) מונח סלנג הומוסקסואלי משנות השבעים שמשמעותו הומו שאינו מעוניין מינית.
"תמצצו פרי בשביל אניטה" (Suck a Fruit for Anita) - סיסמת מחאה שהייתה בשימוש על ידי הקהילה הגאה בשנות השבעים, כתגובה לדוברת מיץ התפוזים בפלורידה, אניטה בריאנט, שהייתה ידועה וקולנית בדבר דעותיה ההומופוביות.
בראיינט טענה כי משום שהומוסקסואלים לא יכולים להתרבות הם "מגייסים ילדים צעירים" ומתעללים בהם והחלה קמפיין הומופובי שנקרא "להציל את ילדינו".
בתגובה הפיצו פעילים להט"בין עם הסיסמה "תמצצו פרי בשביל אניטה", שבאנגלית ניתן להבין אותה גם כ"תמצצו להומו בשביל אניטה", כרמיזה למין אוראלי.
"פונץ' פירות" (Fruit Punch) - הייתה תוכנית הרדיו הגאה הראשונה בארצות הברית, שודרה מדי שבוע בין השנים 1982–1987.
"דוכן פירות" (Fruit Stand) - כינוי גנאי למקום בו יש תרבות הומוסקסואלית רחבה.
בארצות הברית המונח מתאר אזור בו ניתן למצוא זונות ממין זכר, בדרום אפריקה משמעותו היא גיי בר.
"זבוב פירות" (Fruit Fly) - מונח שמתאר אנשים שמקיימים קשרי חברות עם להט"בים יכולים להיקרא "זבובי פירות" ללא קשר למיניות שלהם.
בחוגים הומופובים, בהם חברות עם הומוסקסואל הופכת את האדם להומוסקסואל בעצמו, המונח היא רמיזה להומוסקסואל בארון.
Fucking Hell (נהגה בתור "פוקינג הל") היא בירה גרמנית מסוג פילזנר לאגר בהירה, עם אחוז אלכוהול של 4.9%.
מקור השם הוא הכפר פוגינג (לשעבר פוקינג) באוסטריה ו"הל", המילה הגרמנית ל"בהיר" ותיאור אופייני לסוג זה של בירה.
תחילה היה שם הבירה שנוי במחלוקת.
הן הרשויות המקומיות בפוקינג והן משרד רישום סימני המסחר והעיצוב של האיחוד האירופי התנגדו בתחילה לשם, בגלל משמעותו באנגלית.
בסופו של דבר היא התקבלה והלאגר נמכרת כיום בינלאומית.
פוקינג הל לא מבושלת בפוקינג, אלא מבושלת במקור בBrauerei Waldhaus, מבשלת בירה בעיירה וולדהאוס ביער השחור, גרמניה.
בעת ההשקה של פוקינג הל, לא הייתה מבשלת בירה בכפר פוקינג.
בשנת 2010 תכננו שלושה אנשי עסקים גרמנים, סטפן פלנברג, פלוריאן קראוזה והנס-יורג שלר תוכנית להבאת בירה חדשה לשוק.
קראוזה הוא במקור מבאד רייכנהאל, עיירה בווארית במרחק 20 ק"מ מהכפר האוסטרי פוקינג.
שמו של הכפר נתן להם השראה לתכנן שם מותג הומוריסטי, בשילוב עם המילה הגרמנית "Hell" עבור "לאגר בהירה", והם הגישו בקשה לרשום סימן מסחרי קהילתי עבור "פוקינג".
"Fuckin' Perfect" (לעיתים מסוגנן כ-"Perfect" או "F** kin' Perfect") הוא סינגל של הזמרת האמריקאית, פינק, מתוך אלבום הלהיטים הראשון שלה, .
הסינגל יצא, על ידי לה-פייס רקורדס וג'ייב רקורדס, ב-12 בנובמבר 2010. השיר נכתב על ידי פינק, מקס מרטין ושלבאק, והופק על ידי מקס מרטין ושלבאק.
פינק הצהירה כי ההשראה העיקרית מאחורי הסינגל היה בעלה, קארי הארט.
הווידאו קליפ של הסינגל, שבוים על ידי דייב מאיירס, מעביר מסר נגד דכדוך, פגיעה עצמית והתאבדות.
בנובמבר 2011, השיר זכה בפרס גראמי בקטגוריית ביצוע סולו הפופ הטוב ביותר.
נכון לספטמבר 2021, הסינגל הושמע למעלה מ-185 מיליון פעמים בספוטיפיי.
השיר זכה לביקורות חיוביות ממבקרי מוזיקה רבים.
ביל לאמב, מ-Dotdash, העניק לשיר 4.5 מתוך 5 כוכבים, ושיבח את "המילים הרציניות אך מרוממות", והעיר כי: "יש לו מספיק כוח בכדי להרחיק את פינק מאמצע הכביש.
לבסוף, הלחן והעיבוד הופכים את השיר לבלתי נשכח ומוכר באופן מיידי."
צילומי הקליפ החלו ב-5 בדצמבר 2010, במהלך השבועות הראשונים להריונה של פינק.
הקליפ מתמקד בעיקר בחייה של אישה (טינה מיורינו ) שהתגברה על מאבקים בכדי להפוך לאמנית מצליחה.
הווידאו קליפ ביום על ידי דייב מאיירס.
הווידאו קליפ יצא לראשונה ב-19 בינואר 2011 בערוץ היוטיוב הרשמי של פינק ו-MTV.
נכון לספטמבר 2021, הווידאו קליפ נצפה למעלה מ-305 מיליון פעמים.
מדינהתאריםמכירותאוסטרליה (ARIA)פלטינה ×3210,000ברזיל (Pro-Música Brasil)פלטינה60,000קנדה (Music Canada)פלטינה ×3240,000יפן (RIAJ)זהב100,000ניו זילנד (RMNZ)זהב7,500הממלכה המאוחדת (BPI)פלטינה600,000סטרימינגדנמרק (IFPI Danmark)זהב900,000שוודיה (GLF)פלטינה8,000,000
אזורתאריךפורמטחברת תקליטיםאוסטרליה12 בנובמבר 2010להיט רדיו עכשווילה-פייס, ג'ייבארצות הברית14 בדצמבר 2010הורדה דיגיטליתקנדה24 בדצמבר 2010ארצות הברית4 בינואר 2011רדיו טופ 40ברזיל28 בינואר 2011רדיו מיינסטריםגרמניה18 בפברואר 2011תקליט, הורדה דיגיטליתהממלכה המאוחדת21 בפברואר 2011
"Fuck, I'm Lonely" (יצא גם בגרסה מצונזרת בשם Lonely ובשם ) הוא סינגל של הזמר האמריקאי, לאוב, בשיתוף פעולה עם הזמרת האנגלית, אן-מארי, שיצא, על ידי חברת התקליטים AWAL, ב-1 באוגוסט 2019, לצד הטריילר לעונה השלישית של סדרת הנוער 13 סיבות, שנמצא בפסקול של הסדרה.
השיר נכלל גם באלבום הבכורה של לאוב, How I'm Feeling.
נכון לנובמבר 2021, השיר הושמע למעלה מ-405 מיליון פעמים בספוטיפיי.
הווידאו קליפ של הסינגל יצא לראשונה בערוץ היוטיוב של לאוב ב-22 באוגוסט 2019. נכון לנובמבר 2021, הווידאו קליפ נצפה למעלה מ-44 מיליון פעמים.
המגזין Clash אמר כי השיר "כנה באכזריות אבל מדבק במיוחד" והרחיב כי ללאוב יש את "היכולת לגרום לרגשות העגומים ביותר להיראות יפים", כמו כן "דיכוטומיה עקבית שעוברת בעבודתו".
המגזין i-D אמר שהשיר "גם קליט בצורה מסוכנת וגם די עצובה כשחושבים על זה", ותיאר את השיר כ-"מאלץ אותך להתעורר בארבע לפנות בוקר, ביום ראשון בבוקר, כשאתה נמס לתוך הספה באפטר פארטי" .
ה-MTV כתב שהשיר הוא "מבחינה קולית ותמטית, [...] בדיוק בקנה אחד עם שאר הסינגלים האחרונים של לאוב [...] על שילוב מוזר של סינתיסייזרים, הוא ואן-מארי חושבים על האקסים שלהם ומתפלשים בבדידותם".
מדינהתוארמכירותאוסטרליה (ARIA)פלטינה70,000ניו זילנד (RMNZ)זהב15,000הממלכה המאוחדת (BPI)כסף200,000ארצות הברית (RIAA)זהב500,000
"Froot" הוא שיר של הזמרת הוולשית מרינה דיאמנדיס, שהייתה ידועה בעבר בשם הבמה מרינה אנד דה דיימונדס.
השיר יצא דרך הזרמת מוזיקה ב-10 באוקטובר 2014, יום הולדתה של הזמרת, ולאחר מכן פורסם להורדה דיגיטלית כסינגל המוביל מתוך אלבום האולפן השלישי שלה, Froot.
במרץ 2014, פרסמה מרינה את שורת השיר "I've been saving all my summers for you" (בעברית: "שמרתי את כל הקיצים שלי בשבילך").
בספטמבר 2014, היא העלתה קטע מהשיר לחשבון האינסטגרם שלה, ובחודש שלאחר מכן פרסמה באינסטגרם את מילות השיר.
ב-10 באוקטובר, במקביל ליום הולדתה ה-29 של דיאמנדיס, השיר פורסם כסינגל המוביל מתוך אלבומה החדש, הנושא את אותו השם.
"Froot" הוא שיר מסוג פופ אופטימי, בהשראת שנות ה-80, אלקטרופופ,, דיסקו ודאנס שהולחן במפתח סול מינור עם מפעם של 120 פעימות לדקה.
מנעדה הווקלי של דיאמנדיס נע בין התווים F3 ל-D5.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.
ב-10 באוקטובר 2014, העלתה דיאמנדיס את האודיו של השיר לערוץ הערוץ שלה.
הסרטון, שהגיע למיליון צפיות תוך מספר ימים, מכיל תיאורים מונפשים של פירות וגופים שמימיים המסתובבים באיטיות על פני רקע שמימי, ושמה של הרצועה, המופיעה מדי פעם בצבעים שונים.
הסרטון הונפש על ידי האמן ביל ריצ'רדס, עם אותן אנימציות ששימשו גם לקליפ האודיו של הסינגל השני מתוך האלבום, "Happy".
ב-4 בנובמבר 2014, רמזה דיאמנדיס בטוויטר שהיא תפרסם את הקליפ שבוע לאחר מכן, וכן היא פרסמה תמונה מאחורי הקלעים.
הקליפ לשיר בוים על ידי צ'ינו מויה, וצולם בארמון אלת'ם, בסוף אוקטובר 2014. הקליפ עלה לערוץ היוטיוב של דיאמנדיס ב-11 בנובמבר 2014, והוא מכיל עריכת רדיו מקוצרת של השיר.
היידן מנדרס מ-Refinery29 ציין כי הרצועה שילבה את "משחקי המילים האירוני" מאלבום האולפן הראשון של דיאמנדיס, The Family Jewels ואת "הפקת הדאנס" מפרויקט ההמשך שלה, Electra Heart.
לוקאס וילה מ-AXS כתב כי השיר מהווה את חזרתה של מרינה ל"פופ המוזר" של אלבום הבכורה שלה.
הוא הוסיף ותיאר אותו כ"רצועת אלקטרו-פופ בהשראת משחקי וידאו משנות ה-80".
ריאן ריד מבילבורד העניק לשיר 2.5 מתוך 5 כוכבים.
הוא כינה את השיר "פופ באנגר", ושיבח את הפקתו על כך שנשמעת "מרעננת מבחינה קולית"; עם זאת, הוא ביקר את מילות השיר, וכינה אותן "מעופשות".
את הווידאו קליפ לשיר "Frozen" שיצא לאור על ידי הזמרת-יוצרת האמריקאית מדונה ביים במאי הווידאו קליפים האנגלי כריס קנינגהם.
הוא ציין שמדונה אפשרה לו לבטא את החזון האמנותי שלו מבלי שהתערבה, והוסיף: "צילומי הקליפ של "Frozen" היו די טובים.
הקליפ מתחיל כשהמצלמה מתעדת קרקע מדברית סדוקה ויבשה, ולאחר מכן מוצגת מדונה כששיערה צבוע בשחור כהה; היא שוכבת על הקרקע, לבושה בשמלה שחורה בסגנון ימי הביניים (שעוצבה בידי ז'אן-פול גוטייה), ידיה מכוסות בקעקועי חינה וסמל האום מוטבע על כפות ידיה.
בהמשך, היא מרימה את זרועותיה לשמיים וזועקת לכך שמושא אהבתה יישמע אותה.
בשלב מסוים, היא נופלת לאחור, ומוטלת על הקרקע, תוך שהיא הופכת ללהקת עורבים גדולים וכהים; בצילום נוסף, שמלתה הרפויה מתנופפת ברוח, והיא הופכת לכלב שחור (הסוג הספציפי הזה הוא ישות על-טבעית, המזוהה עם השטן, שמקורה בפולקלור האנגלי שזכה להיכר ברחבי אירופה ואמריקה).
הצילום האחרון מציג אותה בהבעה "נואשת" ו"מלנכולית".
במהלך טקס פרסי הווידאו קליפים של MTV לשנת 1998, זכה הקליפ של "Frozen" בפרס בקטגוריית, "האפקטים המיוחדים הטובים ביותר בקליפ".
במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי, בילבורד, רולינג סטון, ו-Parade, באתרים שונים נכתב ש"מדונה מעולם לא נראתה כאן בעבר כפי שהיא נראית בקליפ".
בשנת 2014, נכלל ברשימת "הקליפים הטובים ביותר בכל הזמנים שצולמו במדבר" של VH1.
בריאיון עם קורט לודר ל-MTV הוסבר שבמהלך הצילומים, מדונה תיארה את עצמה כ"יצור מיסטי במדבר וגלגול נשמות שמגיע כתוצאה מצערה של אישה".
בנוסף, היא דיברה על אלטר אגו בשם "ורוניקה אלקטרוניקה" ("Veronica Electronica"), מעין גלגול רוחני שסגנונו, לפי תמרה אייכנברג מלוס אנג'לס טיימס, "הותאם לזה של התרבות הגותית וניתן להשוואה לדמות הבדיונית מורטישה אדמס".
הקליפ נוצר בהשראת הסרט "הפצוע האנגלי" (1997), בבימויו של אנתוני מינגלה, וכן מיצירותיהם של הרקדנית מרתה גרהם והסופר אדגר אלן פו.
מעצב האופנה אוליבייה טייסקנס, עיצב ויצר את שמלת הג'רזי בצבע השחור שלבשה הזמרת, בעזרתה של אריאן פיליפס, שותפתו החדשה באותה העת.
בנוסף, הוא השתמש בפאה נכרית באותו הצבע, שעוצבה על ידי מעצב האופנה ז'אן-פול גוטייה, אותה השווה ל"תמנון שחור".
ישנן שתי גרסאות נוספות של השיר: מהדורת דאנס מאת סטריאו MC, ומהדורה הכוללת תמונות נוספות.
הקליפ מאופיין בצבעים קרים (ירוק-כחול) והוא מונוכרומטי מתחילתו ועד סופו; הוא מציג את מדונה כדמות גותית "שמיימית" ו"מרהיבה" שתוארה כ"מכשפה-ערפדית" החוקרת את "הצד האפל של האהבה".
ביוני 2013 פורסם ביוטיוב קליפ נוסף של "Frozen" שארוך בדקה מזה המקורי שצולם בשנת 1998. עם זאת, הוא לא הועלה לערוץ הרשמי של מדונה.
בפברואר 2021, לרגל 23 שנים מיציאתו של "Frozen" הוחלט להפיץ את הקליפ של "Frozen" מחדש בהפרדה גבוהה (HD).
לאורך הקליפ, השכמייה שלה מתנפחת סביב גופה, תנועותיה איטיות וחושניות.
ככל שמדונה מתקדמת לכיוון המצלמה, מופיעות שלוש דמויות בצורתה (כל אחת לובשת את אותה השמלה השחורה), שהולכות וזוחלות באמצע המדבר הצחיח והיבש.
בסמוך לכך, השמיים מתכהים ואחת משלוש הדמויות מרחפת באוויר כמו מכשפה בעת שהשמלה שלה מתנופפת בפראות וזאת, בשל הרוחות העזות הפוקדות את האזור באותם הרגעים.
לקראת סוף הקליפ, צורתה משתנה לנוזל שחור מבריק המתפשט על פני רצפת המדבר ומתנקז לתוך ידיה של אחת משתי הדמויות שנותרו.
בסופו, מוטלת מדונה על רצפת המדבר, כשהיא מביטה למטה בצורה שתוארה כ"מיואשת" ו"מלנכולית".
הקליפ של "Frozen" זכה לשבחים ביקורתיים מטעם מבקרי המוזיקה ברחבי העולם.
ג'ים גלאונר מ-MTV אמר שהוא מציג צד "מפוכח ומהורהר" של מדונה שחושפת "מיסטיקה בוגרת" והוסיף בהומור שכבר מהסצנה הראשונה, הצופה מבין "שזה לא "Holiday" (1983)".
פלדמן מ-The Billboard Book of Number Two Singles (2000) תיאר אותו כ"מצמרר", אך "מוזר"; ריקי רוקסבי, שכינתה אותו "בלתי נשכח", החשיבה את סגנונו כ"גותי"; ופרנצ'סקו פלקוני הבחין בהתייחסויות וההשראות שלקחה מדונה מהמיסטיקה והקבלה.
לוסי או'בריאן הדגישה את דמות ה"אלה הגותית" של מדונה כאחד מרגעיה "החזקים ביותר".
אדוארדו ויניואלה, אחד מהעורכים של Bitch She's Madonna: The Queen of Pop in Contemporary Culture (2018), הצהיר שהקליפ עיצב את התרבות הפופולרית של שנות ה-90 של המאה ה-20 ושהמוצר הסופי "שווה את זה".
בהמשך, הדגיש שהצלחת הקליפ חיזקה במידה רבה את יכולותיו של קניגהם כבמאי.
צוות הכותבים של רולינג סטון דירג אותו במקום ה-17 ברשימת "20 הקליפים המובילים של מדונה", והוסיף שעל אף התסכולים במהלך הצילומים, הוא "יצא מרשים מבחינה ויזואלית".
בסקר שנערך בבילבורד ביום הולדתה ה-54 של הזמרת, "Frozen" נבחר לשלישי מבין 10 הקליפים הטובים ביותר שלה; ג'סיקה לטקמן מטעם המגזין הצהירה שהוא "העביר בצורה תכליתית את החרדה העגומה השזורה בשיר".
לואי וירטל מ-NewNowNext דירג אותו במקום החמישי ברשימה שלו, וכינה אותו "מוזר וצעקני".
מייק ניד מ-Idolator דירג אותו במקום השישי ברשימה דומה, והדגיש ש"מדבר מעולם לא הרגיש קפוא יותר כפי שהוא הרגיש בקליפ".
הוא דורג במקום השמיני ברשימה שחיבר סמואל ר.